*En rekke stavemåter av hans navn er i bruk (Jakob, Jacob; Laines, Laynez, Lainez)*

**Diego Laynez** eller **Lainez** (født 1512 i Almazon i Spania, død 19. januar 1565 i Roma) var en spansk jesuittprest og teolog. Han var jesuittordenens annen ordensgeneral.

Liv og virke
------------

### Bakgrunn

Han ble født i Castilla i en katolsk familie med jødisk bakgrunn. Fra 1528 studerte han sammen med Alfonso Salmeron ved universitetet i Alcalá og avsluttet dette i 1532 med *Magister artium*. Deretter dro han med Salméron til Sorbonne i Paris for å studere teologi. Der ble han ble kjent med sin landsmann Ignatius av Loyola. 

### Prest, teolog

Han var en av de seks menn som sammen med Loyola grunnla Jesu Selskap, som ville hengi seg til misjonsarbeid i Palestina. Denne planen lot seg ikke virkeliggjøre på grunn av de politiske forhold. Dermed mottok Laynez den 24. juni 1537 sammen med Loyola prestevielsen sakrament i Venezia.

Laynez ble professor i skolastisk teologi ved *La Sapienza* i Roma. Etter at ordenen fikk pavelig godkjenning i 1540, ble Laynez sendt til Tyskland. 

Laynez var en pavelig teolog under hver av Tridentinerkonsilets tre perioder. Han var en av pave Paul IIIs teologer under konsilet, og spilte da en særlig viktig rolle.[] Han var en av de skarpeste debattantene,[] under anvisninger fra kardinal Marcello Cervini, den senere pave Marcellus II. Han engasjerte seg kraftig for pavens primat, sedvanen å gi nattverden til lekfolket under én skikkelse, og mot åpningen av bønnehus for protestanter.[]

### Jesuittenes leder

Da Loyola døde i 1556 virket Laynez i noen tid som vikar for jesuittordenen. To år etter ble han ordensgeneral. Han styrket ordenens konstitusjoner og utviklet dens arbeid innen utdanning.[] Ordenen fikk et kraftig oppsving.[] Pave Pius IV innrømmet etter en tid ordenen retten til å gi akademiske grader. Ved grunnleggelsen av mange nye kollegier gjorde Laínez også ordenens basis vesentlig bredere.[]

Etter pave Paul IVs død var det flere kardinaler som ville velge Laynez til pave, men han flyktet og gikk i dekning for å avskjære dette.[]

Skrifter
--------

* Laynez, Diego, *Lainii Monumenta: Epistolae et Acta* (8 vol.), IHSI, Madrid, 1912-17.
* Hans *Disputationes Tridentinae* ble publisert i to bind i 1886.

Referanser
----------

1. ↑   Gemeinsame Normdatei, GND-ID 119438054, besøkt 17. oktober 2015[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. ↑   datos.bne.es, BNE-identifikator XX1415700, oppført som Diego Laínez[Hentet fra Wikidata]
4. ↑   Trove, oppført som Diego Laínez, Trove person-ID 1511527, besøkt 9. oktober 2017[Hentet fra Wikidata]
5. ↑   Brockhaus Enzyklopädie, oppført som Diego Laínez, Brockhaus Online-Enzyklopädie-id lainez-diego[Hentet fra Wikidata]
6. ↑   Spansk biografisk leksikon, oppført som Diego Laínez, Spanish Biographical Dictionary ID 11566/diego-lainez, besøkt 9. oktober 2017[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]

Litteratur
----------

* Jos E. Vercruysse SJ: Art. *Laínez, Jakob/Diego*. i: Theologische Realenzyklopädie 20 (1990), s. 399–404
* MULLER H. *Les Origines de la Compagnie de Jesus: Ignace et Lainez*, 1898.
* FICHTER, J.H. *James Laynez, Jesuit*, St Louis (USA), B.Herder and Co. 1946, 299pp.
* SCADUTO, Mario, *L'Epoca di G.Lainez* (2 vol.), Roma, 1964 and 1974.
* Maxcey, Carl, "Double Justice, Diego Laynez, and the Council of Trent," *Church History*, Vol. 48, No. 3 (Sep. 1979), pp. 269–278
* «James Lainez». *Catholic Encyclopedia*.

  



|  |  |  |
| --- | --- | --- |
| Forgjenger:**Ignatius av Loyola** | **Generalsuperior for jesuittordenen**(1558–1565) | Etterfølger:**Francesco Borgia** |

|  |  |
| --- | --- |
| Oppslagsverk/autoritetsdata | Brockhaus Enzyklopädie **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE
 |